Den Vest-Sjællandske Avis, 1824-11-01
Om Begivenhederne til Søes have vi Efterretninger som deels completere og deels berigtige, ge forhen meddeelte. Den Ægyptiske Flaade havde i Bugten ved Bodrun siden Begyndelsen af September foreenet sig med Flaaden fra Constantinopel. Den 5te og den 9de Sectember forefaldt der Fægtninger imellem disse Flaader og den Græske Escadre, men som ikke førte til noget Resultat. Den 10de kom det til en alvorlig Fægtning, som hele Dagen blev fortsat med Haardnakkenhed og som er maaskee den første, som kan fortiene Navnet af en Søe-Bataille efter de Begreber, som man giør sig om en saadan i Europa. Grækerne synes at have havt den Hensigt, at ødelægge den forenede Flaade i den Bugt hvori den laae. Capudan Pascha tilintetgjorte denne Plan ved at gaae under Seil og vente paa dem ved Budrun. 46 Tyrkiske Krigsskibe bleve her opstillede i 2 Linier og forsøgte at overfløie den Græske Escadre. En Mængde Brandere, som Grækerne afsendte imod dem, frembragte ingen Virkning. Det lykkedes kun to af dem at opbrænde den Ægyptiske Fregat Africaine- og en Ægyptisk Brig. Grækerne derimod mistede 12 til 13 Skibe og deres Tab paa Mandskabet. maae have været betydeligt, da de have allene begravet paa Øen Tine henimod 200 Døde. Formodentlig ville begge Partier tilskrive sig Seieren. Vi kiende endnu ikke Jnsurgenternes Beretning; men man kan vanskelig omtvivle, at de Fordeele som Capudan Paschas Flaade har tilfægtet sig, jo ere blevne opveiede ved Tabet af de to Ægyptiske Skibe. – Jmidlertid ere for to Dage siden ankomne flere Tatarer fra Capudan Pascha, som meddeele Beretninger om nye Søe fægtninger, som ere forefaldne ved Øen Stanchioden 16de og 17de September, ved hvilken den Græske Escadre skal have mistet 23 Skibe og 5 Brandere. Man smigrer sig med, at Capudan Paschas Selictar vil med det første meddeele en udførlig Beretning om denne Begivenhed. Saalænge maae vi opsætte vor Formening derom, da vore nyeste Beretninger fra Smyrna, som naae til den 19de September, intet tale derom. Porten lægger forresten saamegen Vægt paa denne Sag, at man i de sidste Dage hyppigen har forsikkret, at Capudan Pascha vil foretage sig en nye Expedition imod Samos. Under alle Omstændigheder vil den Ægyptiske Flaade, som ved Overfarten og ved dens lange Ophold paa den Asiatiske Kyst har mistet et betydeligt Antal Mennesker ved Sygdom og især mange Heste, vel ikke nu indlade sig paa nogen separat Operation; men søge at blive forenet med Capudan Pascha saalænge som mueligt. (Ligesom man hidintil har havt Rygterne at meddele fra den Græske Side, saaledes meddeler nu den Østerrigske Jagttager dem fra den Tyrkiske. Man seer ogsaa tydeligt, at den Østerrigske Jagttager ikke skiænker dem selv megen Tillid eller venter sig meget heldigt Udfald af Tyrkernes Foretagender. Dette bekræftes nu fuldkomment ved andre Efterretninger, som man har faaet fra Constantinopel; thi man skriver derfra, endskiøndt to Tatarer ville have bragt den Efterretning, at Capudan Pascha skal deels have boret i Grund og deels borttaget 30 Græske Skibe, saa kan dog ingen skiule det for sig selv, at da hverken Hydra Spezzia eller Morea ere engang blevne angrebne og da Landgangs=Forsøget paa Samos er blevet tilintetgjort, saa maae Resultaterne af dette Feldtog endnu ansees for mere ubetydelige end de afde foregaaende især da der tillige berettes: at Capudan Paschas Flaade er under heftige Fægtninninger med Grækerne kommen tredie Gang tilbage til Mitylene, hvorfra Tatarerne ere blevne afsendte. Han er altsaa bleven forfulgt af Grækerne og disse kunne ikke være blevne slagne. Skibe, som ere komne fra Archipelet til Constantinopel bringe ogsaa Efterretning om at hele Peloponnes er bleven forsat i en Glædes Jubel over Begivenhederne ved Samos og Stanchio. Og saa melde de, at Regieringen i Napoli synes nu at være aldeles consolideret; forresten maae man betragte Feldtoget som at være forbi for dette Aar; thi man beretter fra Constantinopel: at Regnen styrter ned i Strømme og at det er saa koldt, som om det var midt i den stærkeste Vinter). Grækerne have virkeligen Aarsag til at glæde sig; thi de have ikke allene skaffet sig deres Fiender fra Halsen, tilintetgjort den store combinerede Plan, som var anlagt imod dem, erfaret hvilken Modstand, de ere istand til at giøre de store Tyrkiske Krigskibe, men tillige have de vel ogsaa for Fremtiden forebygget alle Foretagender til Søes, især fra den Ægypiiske Side. Man vil sige, at Grækerne, efterat have tilfægtet sig store Fordeele i Fægtningen den 10de September, skulle have lidt et Tab den 17de, og at en Græsk Corvet skal være bleven dreven af Vinden ind i den fiendtlige Flaade og være bleven tagen; men vi ville bemærke, at den Østerrigske Jagttager har ingen officiel Efterretning faaet fra Tyrkisk Side og at Consular-Beretningerne fra Smyrna kun naae til d. 19de; men nu er Capitain Wukassovich (formodentlig en Østerrigsk Undersaat) ankommen i 13 Dage fra Tschesme og har bragt Breve og Efterretninger derfra, som naae til den 25de og 26de September; disse berette: at der imellem Grækerne og den forenede Tyrkiske og Ægyptiske Flaade er i September Maaned forefalden en Række af Fægtninger, som begyndte ved Stanchio og vedvarede lige indtil Samos, og at alle disse ere meere eller mindre udfaldne til Grækernes Fordeel, hvorved en stor Modløshed er bleven udbredet iblandt Tyrkerne.